Source: https://www.ostologistiikka.fi/kategoriat/teknologia/suomen-turvallisuusverkko-vastaa-virvesta?dir=desc&es=51&tagged=Oulun+yliopisto
Timestamp: 2020-08-11 21:33:22+00:00
Document Index: 1421688

Matched Legal Cases: ['kko ', 'kko ', 'kko\n', 'kko ', 'kko ', 'kko ']

Oulun yliopisto - Suomen Turvallisuusverkko vastaa Virvestä - Osto&Logistiikka
Teknologia 04.12. 08:23
Suomen Turvallisuusverkko Virve-verkko
Suomen Turvallisuusverkko vastaa Virvestä
Viranomaisverkon toimilupa kattaa vuoden 2020-2033.
Teksti Esko Lukkari kuvat Riku Mäkelä / Shutterstock
Valtioneuvosto on myöntänyt Virve-viranomaisradioverkon toimiluvan Suomen Turvallisuusverkko Oy:lle Valtio-omisteinen Suomen Turvallisuusverkko ylläpitää ja vastaa Virve-verkosta nykyisin ja sen uusi toimilupa on voimassa 1.1.2020-31.12.2033.
Viranomaisradioverkon taajuusalueet ovat 380–386 megahertsiä ja 390–396 megahertsiä. Toimilupa kattaa koko Suomen mukaan lukien Ahvenanmaan maakunnan.
Valtioneuvosto tiedotti asiasta 28.11.
Vuonna 2018 tehdyllä lakimuutoksella mahdollistettiin kaupallisten teleyritysten matkaviestinverkkoja hyödyntävä laajakaistainen matkaviestinpalvelu, jolla korvataan tulevaisuudessa nykyinen viranomaisradioverkkoon perustuva kapeakaistainen viranomaisviestintäpalvelu. Myönnetyllä verkkotoimiluvalla ei ole vaikutusta laajakaistaisen viranomaisviestinnän palveluratkaisun käyttöönottoon, sillä aluksi nykyinen Virve ja uusi laajakaistainen Virve toimivat rinnakkain.
Raili siirtyy Virve-verkkoon